ประกาศกรมการขนส่งทางบกประกาศกรมการขนส่งทางบกเรื่อง หลักเกณฑ์วิธีการและเงื่อนไขการขนถ่าย การจัดวาง การผูกรัด การติดตรึง และการบรรทุกพ.ศ. ๒๕๕๙ โดยที่กฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ กำหนดให้ผู้ได้รับใบอนุญาตประกอบการขนส่งด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายต้องตรวจสอบความถูกต้องของการขนถ่ายการจัดวาง การผูกรัด การติดตรึง และการบรรทุกให้เป็นไปตามหลักเกณฑ์วิธีการและเงื่อนไขที่อธิบดีประกาศกำหนดเพื่อให้การขนส่งวัตถุอันตรายทางถนนของผู้ประกอบการขนส่งทั้งในประเทศและระหว่างประเทศเป็นไปด้วยความปลอดภัยและเป็นไปตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคีได้แก่ กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods Transit) กรอบความตกลงอาเซียนว่าด้วยการอำนวยความสะดวกในการขนส่งข้ามแดน (ASEAN Framework Agreement on the Facilitation of Inter - State Transport) และความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง (GMS Cross - Border Transport Agreement) ซึ่งสอดคล้องกับความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจยุโรปแห่งสหประชาชาติ (European Agreement Concerning the International Carriage of Dangerous Goods by Road (ADR)) อาศัยอำนาจตามความในข้อ ๓ (๗)ของกฎกระทรวงความปลอดภัยในการขนส่งวัตถุอันตรายทางถนน พ.ศ. ๒๕๕๘ อธิบดีกรมการขนส่งทางบกออกประกาศไว้ดังต่อไปนี้ข้อ๑ ในประกาศนี้ข้อกำหนดการขนส่งสินค้าอันตรายทางถนนของประเทศไทย หมายถึง ข้อกำหนดตามความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจยุโรปแห่งสหประชาชาติ (European Agreement Concerning the International Carriage of Dangerous Goods by Road (ADR)) ฉบับปี ค.ศ. ๒๐๑๑ผู้ได้รับใบอนุญาตประกอบการขนส่ง หมายถึงผู้ซึ่งได้รับใบอนุญาตประกอบการขนส่งประเภทการขนส่งไม่ประจำทางหรือการขนส่งส่วนบุคคลด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายทั้งการขนส่งภายในประเทศและระหว่างประเทศหน่วยขนส่ง (Transport Unit) หมายถึง รถบรรทุกหนึ่งคัน หรือรถลากจูงและรถพ่วง หรือรถกึ่งพ่วงที่ต่อพ่วงกันวัตถุอันตราย หมายถึงวัตถุอันตรายตามประเภทที่กำหนดไว้ในประกาศกรมการขนส่งทางบก เรื่องกำหนดประเภทหรือชนิดและลักษณะการบรรทุกวัตถุอันตรายที่ผู้ขับรถต้องได้รับใบอนุญาตเป็นผู้ขับรถชนิดที่ ๔กลุ่มการบรรจุ (Packing Group) หมายถึงระดับความเป็นอันตรายของวัตถุอันตรายบางประเภท แบ่งออกเป็น ๓กลุ่ม ดังต่อไปนี้(๑)กลุ่มการบรรจุที่ I หมายถึง วัตถุอันตรายที่มีความเป็นอันตรายสูง(๒)กลุ่มการบรรจุที่ II หมายถึง วัตถุอันตรายที่มีความเป็นอันตรายปานกลาง(๓)กลุ่มการบรรจุที่ III หมายถึง วัตถุอันตรายที่มีความเป็นอันตรายต่ำภาชนะบรรจุ หมายถึงภาชนะที่มีลักษณะปิดและทำหน้าที่กักเก็บวัตถุอันตรายอย่างปลอดภัย ทั้งนี้รูปแบบของภาชนะบรรจุเป็นไปตามลักษณะและสถานะของวัตถุอันตรายที่ทำการบรรจุ เช่น(๑)หีบห่อ (Package) หมายถึงผลิตภัณฑ์ที่มีการบรรจุเสร็จสมบูรณ์ ซึ่งรวมถึงบรรจุภัณฑ์ บรรจุภัณฑ์ไอบีซีหรือบรรจุภัณฑ์ขนาดใหญ่และสินค้าที่บรรจุอยู่ภายในซึ่งพร้อมนำส่งโดยให้หมายความรวมถึงภาชนะบรรจุก๊าซและสิ่งของที่มีขนาด มวลหรือลักษณะซึ่งสามารถขนส่งโดยไม่ต้องมีการบรรจุหีบห่อหรือขนส่งโดยวางไว้บนแคร่ ในลังโปร่งหรือในอุปกรณ์ที่ใช้ในการขนถ่ายอื่นๆ ทั้งนี้ไม่รวมถึงการขนส่งวัสดุกัมมันตรังสี วัตถุอันตรายที่ทำการขนส่งแบบเทกองหรือในแท็งก์(๒)บรรจุภัณฑ์ (Packaging) หมายถึงภาชนะบรรจุหนึ่งชิ้นหรือหลายชิ้นรวมถึงส่วนประกอบหรือวัสดุที่จำเป็นสำหรับทำหน้าที่กักเก็บวัตถุอันตรายและทำหน้าที่ด้านความปลอดภัย(๓)บรรจุภัณฑ์ไอบีซี (Intermediate Bulk Container : IBC) หมายถึง บรรจุภัณฑ์ที่ยกและเคลื่อนย้ายได้มีลักษณะคงรูปหรือยืดหยุ่นมีความจุขึ้นอยู่กับกลุ่มการบรรจุและสถานะของวัตถุอันตราย ผ่านการออกแบบให้ขนถ่ายได้ด้วยอุปกรณ์ทางกลผ่านการทดสอบความทนทานต่อความเค้นที่เกิดจากการเคลื่อนย้ายและการขนส่งตามมาตรฐานที่เกี่ยวข้องกับการขนส่งสินค้าอันตรายทางถนน(๔) บรรจุภัณฑ์ขนาดใหญ่ (Large Packaging) หมายถึงบรรจุภัณฑ์ที่ประกอบด้วยบรรจุภัณฑ์ภายนอกซึ่งมีสิ่งของหรือบรรจุภัณฑ์ภายในบรรจุอยู่ผ่านการออกแบบให้ยกหรือเคลื่อนย้ายได้ด้วยอุปกรณ์ทางกล และมีน้ำหนักสุทธิมากกว่า๔๐๐ กิโลกรัม หรือมีความจุมากกว่า ๔๕๐ ลิตร แต่มีปริมาตรไม่เกินกว่า ๓ลูกบาศก์เมตร(๕)ภาชนะบรรจุขนาดใหญ่ (Large Container) หมายถึง ภาชนะบรรจุที่มีพื้นที่ ซึ่งเมื่อวัดจากมุมนอกด้านล่างทั้งสี่มุมแล้วมีพื้นที่อย่างน้อย๑๔ ตารางเมตร หรืออย่างน้อย ๗ ตารางเมตร หากเชื่อมต่อกับมุมนอกด้านบนทั้งสี่มุมสำหรับการยกหรือเคลื่อนย้ายตามอนุสัญญาระหว่างประเทศว่าด้วยตู้คอนเทนเนอร์ที่ปลอดภัยค.ศ. ๑๙๗๒ (International Convention for Safe Containers : CSC, ๑๙๗๒)(๖) ภาชนะบรรจุแบบเทกอง (Bulk Container) หมายถึงภาชนะบรรจุวัตถุอันตรายที่เป็นของแข็ง เป็นผงหรือเป็นเม็ด(อาจมีการบุหรือมีวัสดุเคลือบเพื่อป้องกันวัตถุอันตรายสัมผัสพื้นที่บรรทุก) โดยที่วัตถุอันตรายสัมผัสกับพื้นที่บรรทุกโดยตรง ทั้งนี้ บรรจุภัณฑ์ บรรจุภัณฑ์ไอบีซีบรรจุภัณฑ์ขนาดใหญ่และแท็งก์ ไม่ถือเป็นภาชนะบรรจุแบบเทกอง(๗)แท็งก์ (Tank) หมายถึงภาชนะบรรจุวัตถุอันตรายที่ติดตั้งอุปกรณ์ทางโครงสร้างและอุปกรณ์ใช้งานที่เกี่ยวข้องโดยให้หมายความรวมถึงแท็งก์คอนเทนเนอร์ (Tank Container) แท็งก์ที่ยกและเคลื่อนย้ายได้ (Portable Tank) แท็งก์ที่ยึดติดไม่ถาวร (Demountable Tank) แท็งก์ติดตรึงกับตัวรถ (Fixed Tank) แท็งก์ที่เป็นเครื่องอุปกรณ์และส่วนควบของรถที่ติดตั้งภาชนะบรรจุก๊าซแบบแบตเตอรี่(Battery Vehicle) หรือภาชนะบรรจุก๊าซแบบกลุ่ม(Multiple Element Gas Container : MEGC)(๘) แท็งก์คอนเทนเนอร์ (Tank Container) หมายถึงแท็งก์ที่มีผนังพร้อมอุปกรณ์ทางโครงสร้างและอุปกรณ์ใช้งานที่เกี่ยวข้อง เช่นอุปกรณ์ที่ใช้ในการยกหรือเคลื่อนย้าย สำหรับการขนส่งก๊าซของเหลวและวัตถุอันตราย ที่มีลักษณะเป็นผงหรือเป็นเม็ด และมีความจุมากกว่า ๔๕๐ลิตร(๙)แท็งก์ที่ยกและเคลื่อนย้ายได้ (Portable Tank) หมายถึง แท็งก์ที่ยกและเคลื่อนย้ายได้ ใช้สำหรับการขนส่งในหลายรูปแบบและหากใช้สำหรับขนส่งก๊าซจะมีความจุมากกว่า ๔๕๐ ลิตรข้อ๒ ในการขนส่งวัตถุอันตรายผู้ได้รับใบอนุญาตประกอบการขนส่งต้องใช้หน่วยขนส่ง ภาชนะบรรจุรวมทั้งอุปกรณ์ที่ใช้ในการขนถ่ายที่อยู่ในสภาพดี และได้รับการตรวจสภาพตามระยะเวลาที่กำหนดโดยในการตรวจสอบด้วยสายตาสภาพภายนอกและสภาพภายในต้องไม่มีจุดบกพร่องที่อาจทำให้มีผลต่อความปลอดภัยในระหว่างการขนส่งข้อ๓ ผู้ได้รับใบอนุญาตประกอบการขนส่งและผู้ขับรถต้องไม่ทำการขนส่งวัตถุอันตรายในลักษณะดังต่อไปนี้(๑)ขนส่งวัตถุอันตรายในประเภทที่ ๑ วัตถุระเบิดร่วมกับวัตถุอันตรายในประเภทอื่นไปบนหน่วยขนส่งหรือภาชนะบรรจุเดียวกันเว้นแต่เป็นการขนส่งวัตถุอันตรายตามที่กำหนดไว้ในตารางในภาคที่ ๗ บทที่ ๗.๕ ข้อ๗.๕.๒.๑ ของข้อกำหนดการขนส่งสินค้าอันตรายทางถนนของประเทศไทย ให้สามารถทำได้(๒)ขนส่งวัตถุอันตรายในประเภทที่ ๑ วัตถุระเบิด ที่มีกลุ่มความเข้ากันได้ต่างกันเว้นแต่เป็นการขนส่งวัตถุอันตรายตามที่กำหนดไว้ในตารางในภาคที่ ๗ บทที่ ๗.๕ ข้อ๗.๕.๒.๒ ของข้อกำหนดการขนส่งสินค้าอันตรายทางถนนของประเทศไทย ให้สามารถทำได้(๓)ขนส่งวัตถุอันตรายในประเภทย่อยที่ ๔.๑ ของแข็งไวไฟที่มีความเสี่ยงรองเป็นวัตถุอันตรายในประเภทที่ ๑ วัตถุระเบิดร่วมกับวัตถุอันตรายในประเภทอื่นไปบนหน่วยขนส่งหรือภาชนะบรรจุเดียวกัน(๔)ขนส่งวัตถุอันตรายในประเภทย่อยที่ ๕.๒ สารเปอร์ออกไซด์อินทรีย์ที่มีความเสี่ยงรองเป็นวัตถุอันตรายในประเภทที่ ๑ วัตถุระเบิดร่วมกับวัตถุอันตรายในประเภทอื่นไปบนหน่วยขนส่งหรือภาชนะบรรจุเดียวกันข้อ๔ ผู้ได้รับใบอนุญาตประกอบการขนส่งต้องไม่ทำการขนส่งวัตถุอันตรายในประเภทดังต่อไปนี้ที่บรรจุอยู่ในบรรจุภัณฑ์บรรจุภัณฑ์ขนาดใหญ่ และบรรจุภัณฑ์ไอบีซี ร่วมกับผลิตภัณฑ์ที่เป็นอาหารมนุษย์หรืออาหารสัตว์ ไปบนหน่วยขนส่ง หรือจัดวางหรือจัดเก็บไว้ในภาชนะบรรจุพื้นที่ขนถ่าย พื้นที่จัดเก็บชั่วคราว หรือพื้นที่เปลี่ยนรูปแบบการขนส่ง เดียวกันได้แก่(๑)ประเภทย่อยที่ ๖.๑ สารพิษ(๒)ประเภทย่อยที่ ๖.๒ สารติดเชื้อ(๓)ประเภทที่ ๙ วัตถุอันตรายเบ็ดเตล็ด เฉพาะหมายเลขสหประชาชาติ ๒๒๑๒, ๒๓๑๕, ๒๕๙๐, ๓๑๕๒ หรือ ๓๒๔๕ความในวรรคหนึ่งให้ใช้กับกรณีบรรจุภัณฑ์ บรรจุภัณฑ์ขนาดใหญ่และบรรจุภัณฑ์ไอบีซีที่เคยผ่านการใช้งานหรือถ่ายสารออก แต่ยังไม่ได้ทำความสะอาดด้วยข้อ๕ ความในข้อ ๔ไม่ใช้บังคับกับการขนส่งวัตถุอันตรายที่ได้จัดให้มีสิ่งป้องกันหรือดำเนินการดังต่อไปนี้(๑)มีแผ่นกั้นทึบ ความสูงต้องไม่น้อยกว่าภาชนะบรรจุวัตถุอันตรายตามข้อ ๔(๒)มีภาชนะบรรจุวัตถุอันตรายในประเภทอื่นที่ไม่ใช่วัตถุอันตรายตามข้อ ๔ คั่นระหว่างกลาง(๓)เว้นช่องว่างระหว่างภาชนะบรรจุวัตถุอันตรายตามข้อ ๔กับผลิตภัณฑ์ที่เป็นอาหารมนุษย์หรืออาหารสัตว์ ให้ห่างกันไม่น้อยกว่า ๐.๘ เมตรข้อ๖ ผู้ได้รับใบอนุญาตประกอบการขนส่งต้องจัดให้มีอุปกรณ์ที่เหมาะสมเพื่อผูกรัดติดตรึงไม่ให้ภาชนะบรรจุและวัตถุอันตรายที่บรรจุอยู่ภายในเคลื่อนที่บนหน่วยขนส่งได้ในระหว่างการขนส่งโดยต้องทำการผูกรัดในลักษณะที่ไม่ทำให้ภาชนะบรรจุเสียรูปทรงหรือชำรุดและต้องมีการป้องกันไม่ให้วัตถุอันตรายที่บรรจุอยู่ภายในเกิดการรั่วไหลในระหว่างการขนส่งในกรณีที่เป็นตู้สินค้าแท็งก์คอนเทนเนอร์ แท็งก์ที่ยกและเคลื่อนย้ายได้ และภาชนะบรรจุก๊าซแบบกลุ่ม ต้องทำการล็อกอุปกรณ์ที่ยึดติดกับตัวรถให้มั่นคงแข็งแรงด้วยข้อ๗ ผู้ได้รับใบอนุญาตประกอบการขนส่งและผู้ขับรถต้องตรวจสอบการบรรทุกก่อนทำการขนส่งวัตถุอันตรายโดยลักษณะการบรรทุกต้องเป็นไปตามเงื่อนไข ดังต่อไปนี้(๑)ไม่มีการวางภาชนะบรรจุวัตถุอันตรายซ้อนทับกัน เว้นแต่ภาชนะบรรจุนั้นได้มีการออกแบบมาเพื่อให้วางซ้อนทับกันได้(๒)ภาชนะบรรจุวัตถุอันตรายที่วางซ้อนทับกันต้องไม่ก่อให้เกิดปฏิกิริยาที่เป็นอันตรายต่อกัน(๓)ในระหว่างการขนถ่ายภาชนะบรรจุวัตถุอันตรายขึ้นและลงจากรถต้องมีการป้องกันไม่ให้ภาชนะนั้นเกิดการชำรุด เสียหายข้อ๘ ผู้ขับรถต้องทำความสะอาดหน่วยขนส่งหรือภาชนะบรรจุวัตถุอันตรายทันทีเท่าที่สามารถดำเนินการได้อย่างปลอดภัยหากพบเห็นวัตถุอันตรายรั่วไหลออกมาตกค้างอยู่บนหน่วยขนส่งหรือภาชนะบรรจุวัตถุอันตรายข้อ๙ ผู้ขับรถที่ทำการขนส่งวัตถุอันตรายในประเภทย่อยที่๒ ก๊าซไวไฟ หรือประเภทที่ ๓ ของเหลวไวไฟที่มีจุดวาบไฟไม่เกิน ๖๐ องศาเซลเซียสหรือวัตถุอันตรายหมายเลขสหประชาชาติ ๑๓๖๐ ผงคาร์บอน กลุ่มการบรรจุที่ II ต้องป้องกันไม่ให้เกิดประจุไฟฟ้าสถิตโดยการต่อสายดินจากคัสซีของรถที่ติดตั้งแท็งก์ติดตรึงกับตัวรถ รถที่ติดตั้งแท็งก์ที่ยกและเคลื่อนย้ายได้หรือรถที่ติดตั้งแท็งก์คอนเทนเนอร์ ก่อนการเติมและการขนถ่ายวัตถุอันตรายทุกครั้งข้อ๑๐ ในการขนส่งวัตถุอันตรายแบบหีบห่อผู้ได้รับใบอนุญาตประกอบการขนส่งต้องกำกับดูแลและปฏิบัติตามข้อกำหนดการขนส่งสินค้าอันตรายทางถนนของประเทศไทยในภาคที่๗ บทที่ ๗.๒ และข้อกำหนดพิเศษเพิ่มเติม (ถ้ามี)สำหรับวัตถุอันตรายที่มีหมายเลขสหประชาชาติ และมีรหัสในคอลัมน์ (๑๖)ของตารางบัญชีรายชื่อวัตถุอันตราย ตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ข้อ๑๑ ในการขนส่งวัตถุอันตรายโดยใช้ภาชนะบรรจุแบบเทกองผู้ได้รับใบอนุญาตประกอบการขนส่งต้องกำกับดูแลและปฏิบัติตามข้อกำหนดการขนส่งสินค้าอันตรายทางถนนของประเทศไทยในภาคที่๗ บทที่ ๗.๓ และข้อกำหนดพิเศษเพิ่มเติม (ถ้ามี) สำหรับวัตถุอันตรายที่มีหมายเลขสหประชาชาติ และมีรหัสในคอลัมน์ (๑๗)ของตารางบัญชีรายชื่อวัตถุอันตราย ตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ข้อ๑๒ ในการขนส่งวัตถุอันตรายโดยใช้แท็งก์ผู้ได้รับใบอนุญาตประกอบการขนส่งต้องกำกับดูแลและปฏิบัติตามข้อกำหนดการขนส่งสินค้าอันตรายทางถนนของประเทศไทยในภาคที่๔ บทที่ ๔.๒ และ ๔.๓ และภาคที่ ๗ บทที่ ๗.๔ แล้วแต่กรณี และข้อกำหนดพิเศษเพิ่มเติม(ถ้ามี) สำหรับวัตถุอันตรายที่มีหมายเลขสหประชาชาติ และมีรหัสในคอลัมน์ (๑๑) หรือ(๑๓) ของตารางบัญชีรายชื่อวัตถุอันตราย ตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ข้อ๑๓ ในการขนถ่ายหรือเคลื่อนย้ายวัตถุอันตรายผู้ได้รับใบอนุญาตประกอบการขนส่งต้องกำกับดูแลและปฏิบัติตามข้อกำหนดพิเศษเพิ่มเติม(ถ้ามี) สำหรับวัตถุอันตรายที่มีหมายเลขสหประชาชาติ และมีรหัสในคอลัมน์ (๑๘)ของตารางบัญชีรายชื่อวัตถุอันตราย ตามประกาศกรมการขนส่งทางบก เรื่อง รายชื่อวัตถุอันตรายพ.ศ. ๒๕๕๙ข้อ๑๔ ในการขนส่งวัตถุอันตรายบางประเภทหรือบางชนิดผู้ได้รับใบอนุญาตประกอบการขนส่งต้องกำกับดูแลและปฏิบัติตามข้อกำหนดพิเศษเพิ่มเติม(ถ้ามี) สำหรับวัตถุอันตรายที่มีหมายเลขสหประชาชาติและมีรหัสในคอลัมน์ (๑๙) ของตารางบัญชีรายชื่อวัตถุอันตราย ตามประกาศกรมการขนส่งทางบกเรื่อง รายชื่อวัตถุอันตราย พ.ศ. ๒๕๕๙ข้อ๑๕ ผู้ได้รับใบอนุญาตประกอบการขนส่งต้องกำกับดูแลผู้ขับรถให้ปฏิบัติตามข้อกำหนดเกี่ยวกับการควบคุมดูแลรถในระหว่างทำการขนส่งวัตถุอันตรายโดยรถที่บรรทุกวัตถุอันตรายร้ายแรงในปริมาณที่แสดงไว้ในภาคที่ ๘ บทที่ ๘.๕ ข้อ S๑ (๖) และ S๑๔ ถึง S๒๔ของข้อกำหนดการขนส่งสินค้าอันตรายทางถนนของประเทศไทยผู้ขับรถต้องสามารถควบคุมดูแลรถในขณะจอดหรือหยุดรถได้และต้องจอดรถในสถานที่ที่มีระบบการรักษาความปลอดภัย เว้นแต่ในกรณีที่ไม่สามารถจอดรถในสถานที่ดังกล่าวได้ผู้ขับรถต้องจอดรถในสถานที่ที่กำหนดตามลำดับ ดังต่อไปนี้(๑)ที่จอดรถที่มีการควบคุมดูแลโดยผู้ที่ทราบถึงลักษณะสิ่งของที่บรรทุกและสามารถติดต่อผู้ขับรถได้ทันที(๒)ที่จอดรถสาธารณะหรือส่วนบุคคลที่รถจะไม่ได้รับความเสียหายจากรถคันอื่น(๓)ที่จอดรถที่มีพื้นที่โล่ง อยู่ห่างจากทางหลวงและที่พักอาศัยและเป็นที่ซึ่งไม่มีคนพลุกพล่านหรือมีการชุมนุมกันข้อ๑๖[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๘สิงหาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบกชวัลพร/ปริยานุช/จัดทำ๒๐ กันยายน๒๕๕๙นุสรา/ตรวจ๑ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๙ ง/หน้า ๓๓/๑๙ กันยายน ๒๕๕๙